wannaphong/clean_thaiwikipedia huggingface dataset:
# พ้อง ชีวานันท์
พ้อง ชีวานันท์ (27 พฤษภาคม พ.ศ. 2490 – 12 มีนาคม พ.ศ. 2559) อดีตรัฐมนตรีช่วยว่าการกระทรวงคมนาคม เป็นบิดาของ นพ ชีวานันท์ สมาชิกสภาผู้แทนราษฎรไทย ชุดที่ 25“ศึกสายเลือด” ในสนามเลือกตั้งเมืองกรุงเก่า เลขานุการรัฐมนตรีว่าการกระทรวงศึกษาธิการ (พลตำรวจเอก เพิ่มพูน ชิดชอบ)

 ประวัติ 
พ้อง ชีวานันท์ เกิดเมื่อวันที่ 27 พฤษภาคม พ.ศ. 2490 เป็นบุตรของนายศุลี และนางมาลี ชีวานันท์ มีพี่น้อง 5 คน  สำเร็จการศึกษาระดับปริญญาตรี คณะวิศวกรรมศาสตร์ จุฬาลงกรณ์มหาวิทยาลัย และปริญญาโท บริหารวิศวกรรมศาสตร์ มหาวิทยาลัยมิสซูรี สหรัฐอเมริกา สมรสกับนางนพพร มีบุตรธิดา 2 คน ได้แก่ นาย นพ ชีวานันท์ อดีตสมาชิกสภาผู้แทนราษฎรจังหวัดพระนครศรีอยุธยา และ ดร. พิมพ์พร ชีวานันท์ เลขานุการรัฐมนตรีว่าการกระทรวงศึกษาธิการ
 
พ้อง ชีวานันท์ เสียชีวิตด้วยโรคมะเร็งลำไส้ ที่โรงพยาบาลจุฬาลงกรณ์ เมื่อวันที่ 12 มีนาคม พ.ศ. 2559 สิริอายุรวม 68 ปี โดยคนสนิทของ นายพ้อง เปิดเผยว่า ก่อนหน้าที่จะเสียชีวิต นายพ้อง ได้ใช้ชีวิตอยู่ที่กรุงเทพมหานคร เนื่องจากต้องเข้ารักษาตัวที่ โรงพยาบาลจุฬาลงกรณ์ หลังเข้าพักรักษาตัวเป็นเวลาเกือบ 3 สัปดาห์ จนเสียชีวิตด้วยอาการสงบ สิ้นอดีตรมช.'พ้อง ชีวานันท์' 'มะเร็งลำไส้'คร่าในวัย 69 ปี‘พ้อง ชีวานันท์’ อดีตรมช.คมนาคม จากไปอย่างสงบในวัย 69 ปี ด้วยโรคมะเร็ง มีพิธีพระราชทานเพลิงศพเมื่อวันที่ 2 พฤษภาคม พ.ศ. 2559 ณ วัดมกุฏกษัตริยารามราชวรวิหาร

 งานการเมือง 
พ้องเป็นเพื่อนของนายมนตรี พงษ์พานิชเสี้ยวชีวิต "มนตรี" จากโคลนตมสู่ "เจ้าพ่อโปรเจกท์" อดีตหัวหน้าพรรคกิจสังคม เมื่อนายมนตรีเข้าสู่การเมืองจนกระทั่งเป็นรัฐมนตรี จึงนำนายพ้องมาช่วยงานด้วย เริ่มตั้งแต่เป็นที่ปรึกษารัฐมนตรีว่าการกระทรวงคมนาคม ในปี พ.ศ. 2525 และครั้งสุดท้ายเป็นที่ปรึกษารัฐมนตรีว่าการกระทรวงอุตสาหกรรมให้กับนายสมศักดิ์ เทพสุทิน ซึ่งขณะนั้นเป็นรัฐมนตรีในโควตาพรรคกิจสังคมพ้อง ชีวานันท์ จากที่ปรึกษารมต.มาทำออดิโอเท็กซ์

หลังจากนายมนตรีวางมือทางการเมือง นายพ้องจึงถอยจากวงการการเมืองไประยะหนึ่ง ก่อนที่ในปี พ.ศ. 2544 จะกลับมาอีกครั้งในฐานะผู้สมัครสมาชิกสภาผู้แทนราษฎรจังหวัดพระนครศรีอยุธยา ในสังกัดพรรคไทยรักไทย และได้รับการเลือกตั้งติดต่อกันมารวม 4 ครั้ง

ในเดือนมิถุนายน พ.ศ. 2556 เขาได้รับโปรดเกล้าฯ แต่งตั้งเป็นรัฐมนตรีช่วยว่าการกระทรวงคมนาคม ในรัฐบาลนางสาวยิ่งลักษณ์ ชินวัตรสิ้น 'พ้อง ชีวานันท์' อดีต รมช. วัย 69 ปี ด้วยมะเร็งลำไส้พระบรมราชโองการ ประกาศให้รัฐมนตรีพ้นจากความเป็นรัฐมนตรีและแต่งตั้งรัฐมนตรี (รัฐบาลนางสาวยิ่งลักษณ์ ชินวัตร ๕)

 สมาชิกสภาผู้แทนราษฎร 
พ้อง ชีวานันท์ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดพระนครศรีอยุธยา สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดพระนครศรีอยุธยา สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดพระนครศรีอยุธยา สังกัดพรรคพลังประชาชน
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดพระนครศรีอยุธยา สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๓, ๑๘ ธันวาคม ๒๕๕๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๑๒, ๒๖ พฤศจิกายน ๒๕๔๗
# ดีเอ็นเอพอลิเมอเรส
ดีเอ็นเอพอลิเมอเรส  เป็นเอนไซม์ที่ทำงานระหว่างการสร้างดีเอ็นเอสายใหม่ในการจำลองตัวเองของดีเอ็นเอโดยจำเป็นต้องใช้แม่แบบ (Template) โดยดีเอ็นเอพอลิเมอเรสจะเติมเบสตัวใหม่ที่เป็นเบสคู่สมของแม่แบบเสมอ และไพรเมอร์ (Primer) ซึ่งเป็นลำดับนิวคลีโอไทด์สายสั้นๆ ที่เข้าคู่กับแม่แบบได้ และสามารถเติมนิวคลีโอไทด์ตัวใหม่เข้าที่ปลาย 3′ ได้ คุณสมบัติที่สำคัญของดีเอ็นเอพอลิเมอเรส คือ 5′-3′ พอลิเมอเรส (สร้างสายโพลีนิวคลีโอไทป์ใหม่จาก 5′ ไป 3′) และ 3′-5′ เอกโซนิวคลีเอส (ตัดสายโพลีนิวคลีโอไทป์จาก 3′ ไป 5′) ซึ่งคุณสมบัตินี้เป็นคุณสมบัติที่ใช้ตรวจสอบความผิดพลาดของการจำลองตัวเองของดีเอ็นเอได้ มีหลายชนิด

 แหล่งข้อมูลอื่น 
 
 Unusual repair mechanism in DNA polymerase lambda , Ohio State University, July 25, 2006.
 
 
 A great animation of DNA Polymerase from WEHI at 1:45 minutes in
# ยูเอฟโอ (วงดนตรี)
ยูเอฟโอ  เป็นวงดนตรีฮาร์ดร็อกของประเทศอังกฤษ ก่อตั้งขึ้นเมื่อปี 1969 เป็นวงประเภทระหว่างเฮฟวี่เมทัลกับ New Wave of British Heavy Metal วงยูเอฟโอถูกจัดอันดับจาก VH1 ให้อยู่ในอันดับที่ 84 ใน 100 วงฮาร์ดร็อคที่ยิ่งใหญ่ที่สุด สมาชิกวงมี Phil Mogg เป็นนักร้องนำ Mick Bolton เป็นมือกีตาร์ Pete Way เป็นมือเบส  Andy Parker เป็นมือกลอง

ในปี ค.ศ. 1974 Mick Bolton ออกจากวงไป และแทนที่ด้วย Michael Schenker จากวง Scorpions เพราะ Mick Bolton ทำหนังสือเดินทางหายในการทัวร์ที่เยอรมัน

ยูเอฟโอ มีเพลงฮิตได้แก่ "Rock Bottom" และ " High Flyer" เป็นต้น

 สมาชิก 
 สมาชิกปัจจุบัน 
 Phil Mogg – นักร้อง (1969–1983, 1984–1989, 1992–ปัจจุบัน)
 Pete Way – เบส (1969–1982, 1988–1989, 1992–2004, 2005–ปัจจุบัน)
 Andy Parker – กลอง (1969–1983, 1988–1989, 1993–1995, 2005–ปัจจุบัน)
 Paul Raymond – กีตาร์ และ คีย์บอร์ด (1976–1980, 1984–1986, 1993–1999, 2003–ปัจจุบัน)
 Vinnie Moore – กีตาร์ (2004–ปัจจุบัน)

 อดีตสมาชิก 
 Mick Bolton – กีตาร์ (1969–1972)
 Colin Turner – กลอง (1969)
 Larry Wallis – กีตาร์ (1972)
 Bernie Marsden – กีตาร์ (1973)
 Michael Schenker –กีตาร์ (1973–1978, 1993–1995, 1997–1998, 2000, 2001–2004)
 Paul Chapman – กีตาร์ (1974–1975, 1977, 1978–1983)
 Danny Peyronel – คีย์บอร์ด (1975–1976)
 John Sloman – คีย์บอร์ด (1980)
 Neil Carter – กีตาร์ และ คีย์บอร์ด (1980–1983)
 Billy Sheehan – เบส (1982–1983)
 Paul Gray – เบส (1983–1987)
 Tommy McClendon (aka Atomik Tommy M) – กีตาร์ (1984–1986)
 Robbie France – กลอง (1984–1985)
 Jim Simpson – กลอง (1985–1987)
 David Jacobson – คีย์บอร์ด (1986)
 Mike Gray – กีตาร์ (1987)
 Rik Sandford – กีตาร์ (1988)
 Tony Glidewell – กีตาร์ (1988)
 Fabio Del Rio – กลอง (1988)
 Eric Gammans – กีตาร์ (1988–1989)
 Laurence Archer – กีตาร์ (1992–1995)
 Jem Davis – คีย์บอร์ด (1992–1993)
 Clive Edwards – กลอง (1992–1993)
 Simon Wright – กลอง (1995–1996, 1997–1999)
 Leon Lawson – กีตาร์ (1995–1996)
 John Norum – กีตาร์ (1996)
 George Bellas – กีตาร์ (1996)
 Aynsley Dunbar – กลองs (1997, 2000, 2001–2004)
 Matt Guillory – กีตาร์ (1997)
 Jeff Kolmann –กีตาร์ (1998–1999), bass (2005)
 Louis Maldonado – คีย์บอร์ด (2000)
 Jeff Martin – กลอง (2000)
 Jason Bonham – กลอง (2004–2005)
 Barry Sparks – เบส (2004)

 อัลบั้ม 
 UFO 1 (1970)
 UFO 2: Flying (1971)
 Phenomenon (1974)
 Force It (1975)
 No Heavy Petting (1976)
 Lights Out (1977)
 Obsession (1978)
 Strangers in the Night (1979)
 No Place to Run (1980)
 The Wild, the Willing and the Innocent (1981)
 Mechanix (1982)
 Making Contact (1983)
 Misdemeanor (1985)
 Ain't Misbehavin' (1988)
 High Stakes & Dangerous Men (1992)
 Walk on Water (1995)
 Covenant (2000)
 Sharks (2002)
 You Are Here (2004)
 The Monkey Puzzle (2006)
 The Visitor (2009)
 Seven Deadly (2012)
# สุรศักดิ์ พันธ์เจริญวรกุล
สุรศักดิ์ พันธ์เจริญวรกุล (เกิด 2 กันยายน พ.ศ. 2519)  เป็นนักการเมืองชาวไทย รองหัวหน้าพรรคภูมิใจไทย และสมาชิกสภาผู้แทนราษฎรจังหวัดพระนครศรีอยุธยา อดีตรัฐมนตรีช่วยว่าการกระทรวงศึกษาธิการ ในรัฐบาลเศรษฐา ทวีสิน และรัฐบาลแพทองธาร ชินวัตร

 ประวัติ 
สุรศักดิ์ เกิดเมื่อวันที่ 2 กันยายน พ.ศ. 2519 เป็นบุตรนายวีระชัย และสมทรง พันธ์เจริญวรกุล นายก อบจ.พระนครศรีอยุธยา มีพี่น้อง 5 คน อาทิสมศรี ต้นจรารักษ์ นายกเทศมนตรีตำบลลำตาเสา, สุวิมล พันธ์เจริญวรกุล อดีต สส.พระนครศรีอยุธยานางสมทรง พันธ์เจิญวรกุล นายกอบจ.พระนครศรอยุธยา แม่ดีเด่นปี 2554 เมืองกรุงเก่า (รายงานพิเศษ)  และนภัสวรรณ พันธ์เจริญวรกุล ภรรยาร้อยโทปรีชาพล พงษ์พานิชฐานข้อมูล ผู้แทนราษฎร ด้านครอบครัวสมรสกับนางสาวสุรภา ศิริจินดาชัย

สสำเร็จการศึกษาระดับมัธยมศึกษาจากโรงเรียนอำนวยศิลป์ ประกาศนียบัตรวิชาชีพ จากมหาวิทยาลัยเทคโนโลยีราชมงคลสุวรรณภูมิ ศูนย์พระนครศรีอยุธยา วาสุกรี และ บริหารธุรกิจบัณฑิต สาขาการจัดการ จากมหาวิทยาลัยรังสิต

 งานการเมือง 
อดีตสมาชิกองค์การบริหารส่วนจังหวัดพระนครศรีอยุธยา อำเภอวังน้อย ลงสมัครสมาชิกสภาผู้แทนราษฎรครั้งแรกในปี พ.ศ. 2550 สังกัดพรรคพลังประชาชน แทนสุวิมล พี่สาว ซึ่งเป็นอดีต สส. พรรคไทยรักไทย ที่วางมือทางการเมือง

เขาได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลเศรษฐา ทวีสิน ในปี 2566โปรดเกล้าฯ แต่งตั้ง คณะรัฐมนตรี "เศรษฐา" นายกฯ ควบ "รมว.คลัง"

 สมาชิกสภาผู้แทนราษฎร 
สุรศักดิ์ พันธ์เจริญวรกุล ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดพระนครศรีอยุธยา สังกัดพรรคพลังประชาชน (พ.ศ. 2541) → พรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดพระนครศรีอยุธยา สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดพระนครศรีอยุธยา สังกัดพรรคภูมิใจไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดพระนครศรีอยุธยา สังกัดพรรคภูมิใจไทย

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๓, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๖, ๒๒ มกราคม ๒๕๖๔
# องอาจ วชิรพงศ์
องอาจ วชิรพงศ์ (เกิด 6 มีนาคม พ.ศ. 2486) อดีตสมาชิกสภาผู้แทนราษฎรจังหวัดพระนครศรีอยุธยา ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย

 ประวัติ 
องอาจ เกิดเมื่อวันที่ 6 มีนาคม พ.ศ. 2486 เป็นบุตรของนายตู๋ แซ่ตั้ง นางม่วย แซ่ลี้ มีพี่น้อง 12 คน ด้านครอบครัวสมรสกับนางพิมพ์ใจ วชิรพงศ์ มีบุตร 6 คน

สำเร็จการศึกษาระดับปริญญาตรี จากมหาวิทยาลัยเกริก

 งานการเมือง 
องอาจ วชิรพงศ์ อยู่ในวงการเมืองท้องถิ่น อดีตเป็น ส.อบจ. 4 สมัย, รองนายก อบจ. 3 ครั้ง ต่อมาขึ้นมาทำงานการเมืองระดับชาติ ในการเลือกตั้งซ่อมปลายปี พ.ศ. 2553 ลงสมัครรับเลือกตั้ง ส.ส. ในนามพรรคเพื่อไทย แต่พ่ายให้กับนายเกื้อกูล ด่านชัยวิจิตร จากพรรคชาติไทยพัฒนา

ต่อมาในการเลือกตั้งทั่วไปในปี พ.ศ. 2554 ลงสมัครสมาชิกสภาผู้แทนราษฎรในนามพรรคเพื่อไทยอีกครั้ง และได้รับการเลือกตั้งเป็นครั้งแรก  ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ลงสมัครในนามพรรคพลังประชารัฐ แต่ไม่ได้รับเลือกตั้ง

 สมาชิกสภาผู้แทนราษฎร 
องอาจ วชิรพงศ์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดพระนครศรีอยุธยา สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันอันมีเกียรติยศยิ่งมงกุฎไทย ประจำปี ๒๕๕๕ , เล่ม ๑๒๙ ตอนที่ ๓๕ ข หน้า ๗๕, ๓ ธันวาคม ๒๕๕๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๑๘๔, ๒ ธันวาคม ๒๕๕๔
# คราวเดดเฮาส์
คราวเดดเฮาส์  เป็นวงร็อกก่อตั้งในเมืองเมลเบิร์น ประเทศออสเตรเลีย และ นำโดยนักร้องนิวซีแลนด์ นีล ฟินน์McFarlane (1999) ฟินน์เป็นนักแต่งเพลงหลักและอำนวยการสร้างสรรค์ของวง มีสมาชิกหลายเชื้อชาติกระกอบด้วยสมาชิกจากนิวซีแลนด์ (ทิม ฟินน์ พี่ชายของเนลล์ และ เอ็ดดี้ เรย์เนอร์) ออสเตรเลีย (พอล เฮสเตอร์, นิก ซีมัวร์, ปีเตอร์ โจนส์ และ เครก ฮูเปอร์) และ อเมริกา (มาร์ก ฮาร์ต, และ แมทท์ เชอร์ร็อด)"Neil Finn and Nick Seymour" Australian Broadcasting Corporation – 16 July 2007 คราวเดดเฮาส์ มักจะถูกเรียกว่าเดอะ โครว์ดี้ส โดย แฟน ๆ ของออสเตรเลีย

 ผลงาน 
สตูดิโออัลบั้ม

 Crowded House (1986)
 Temple of Low Men (1988)
 Woodface (1991)
 Together Alone (1993)
 Time on Earth (2007)
 Intriguer (2010)
# ผึ้งราชินี
ผึ้งราชินี หรือ ผึ้งนางพญาBiology : ชีววิทยาระดับมัธยมศึกษาตอนปลาย   (Patrickus Merriganicus) โดยปกติจะใช้อ้างถึงผึ้งเพศเมียวัยเติบโตเต็มวัยที่อาศัยอยู่กับฝูงผึ้งโพรงหรือรังผึ้ง มันมักเป็นแม่ของเหล่าผึ้งเกือบทั้งหมดที่มีอยู่ในรัง ตัว ราชินี มีพัฒนาการมาจากหนอน ที่ได้รับเลือกโดยผึ้งงาน และให้อาหารเป็นพิเศษเพื่อการเจริญพันธุ์ โดยปกติแล้วจะมีผึ้งราชินีที่ได้รับการผสมพันธุ์แล้วอยู่เพียงตัวเดียวในรัง

คำว่า "ผึ้งราชินี" สามารถใช้โดยทั่วไปกับผึ้งในวัยเจริญพันธุ์ที่โดดเด่นของสปีชีส์ผึ้งในระบบสังคมแบบพึ่งพาอาศัยมากกว่าผึ้งโพรงธรรมดา
# วัดเกษมสุทธาราม
วัดเกษมสุทธาราม หรือ วัดท่าขาม ตั้งอยู่ที่ ตำบลท่าคอย อำเภอท่ายาง จังหวัดเพชรบุรี

 ประวัติ 
ตั้งแต่เริ่มก่อสร้าง จนถึงปัจจุบัน ในการก่อสร้างวัดเกษมสุทธาราม เริ่มเมื่อปี พ.ศ. 2484 โดยชาวบ้านในระแวกใกล้เคียง บ้านท่าขาม บ้านท่าต้นโพธิ์ บ้านวังขุนด่าน บ้านคอละออม ได้ทำการปลูกสร้างที่พักสงฆ์พออยู่อาศัย ชั่วคราวก่อน ต่อมาได้ทำการก่อสร้างกุฏิให้ถาวรขึ้นตามลำดับ และมีพระจำพรรษาอยู่หลายรูป ซึ่งมีพระทองใบ เป็นหัวหน้าที่พักสงฆ์ อยู่จำพรรษาได้ 2 พรรษา ต่อมาโดยมีนายเกตุ อ่วมศิริ และกรรมการของวัด ได้

ไปนิมนต์พระอธิการชิน พุทฺธสโร ซึ่งอยู่วัดโตนดหลวง มาเป็นเจ้าอาวาสเมื่อปี พ.ศ. 2487 

ทำการก่อสร้างกุฏิ เมื่อปีพ.ศ. 2489 

หลังจากหลวงพ่อชินมาอยู่แล้ว นายเกตุ อ่วมศิริ ซึ่งเป็นเจ้าของที่ดินในขณะนั้น ได้ถวายที่ดินโอนให้เป็นกรรมสิทธิ์ของวัด เมื่อ พ.ศ. 2499 

และทำเรื่องขอสร้างวัด ได้รับอนุญาตให้เป็นวัด เมื่อปี พ.ศ. 2500 

และปิดทองผูกพัทธสีมา เมื่อปี พ.ศ. 2502 

หลวงพ่อชิน อยู่จำพรรษาได้ประมาณ 18 พรรษา และมรณภาพ เมื่อวันที่ 7 มกราคม พ.ศ. 2505 โดยมีอายุ 53 ปี พรรษา 33 เป็นเจ้าอาวาสอยู่ที่วัดเกษมสุทธาราม 18 พรรษา

ต่อมาเมื่อเจ้าอาวาสว่างลง คณะกรรมการวัด และชาวบ้านได้พร้อมใจกันกับเจ้าคณะอำเภอท่ายาง ได้ตั้งพระภิกษุเทื้อน ซึ่งเป็นพระลูกวัดอยู่ในขณะนั้น เป็นเจ้าอาวาส และได้เป็นเจ้าอาวาสจนถึง พ.ศ. 2515 พระอธิการเทื้อนก็ได้ลาสิกขาออกไป เจ้าคณะอำเภอ และ ชาวบ้าน ได้พร้อมใจกันตั้ง

พระภิกษุปลด ขันธิโก ซึ่งเป็นพระลูกวัดอยู่ในขณะนั้นเป็นเจ้าอาวาส ได้เป็นเจ้าอาวาสมาจนได้พระครูชั้นโท ในพระราชทินนามว่า (พระครูขันติวัชรคุณ) และได้ลาสิกขาเมื่อปี พ.ศ. 2540
ต่อจากนั้นชาวบ้านก็ได้พร้อมใจกันไปรับ

พระไพโรจน์ จิรวิโรจโน และได้รับการแต่งตั้งเป็นเจ้าอาวาสเมื่อปี พ.ศ. 2540 จนถึงปัจจุบัน และได้รับพระราชทานสมณศักดิ์ที่ พระครูประสิทธิ์พัชรสารเมื่อวันที่ 5 ธันวาคม พ.ศ. 2545

 สถานที่ใกล้เคียง 
โรงเรียนวัดท่าขาม (สะเทื้อนราษฎร์อุปถัมภ์)
# ดาฮิล ซา โย
ดาฮิล ซา โย  เป็นเพลงรักที่แต่งโดย มิเกล เวลาร์ด จูเนียร์ ประกอบภาพยนตร์ฟิลิปปินส์เรื่อง Bituing Marikit  ที่แสดงนำและขับร้องเพลงต้นฉบับภาษาตากาล็อกโดย โรเกลิโอ เดอ ลา โรซา ในปี ค.ศ. 1938   เพลงนี้ได้รับความนิยมเป็นอย่างสูง โดยเฉพาะในหมู่ชาวฟิลิปปินส์โพ้นทะเลในสหรัฐอเมริกา  มีผู้แต่งคำร้องภาษาอังกฤษใช้ชื่อว่า "ฺBecause of You" ในปี ค.ศ. 1964 และแปลเป็นภาษา่อื่นอีกหลายภาษา

นักร้องที่มีชื่อเสียงที่เคยขับร้องเพลงนี้ เช่น แนท คิง โคล และดิเล็ตเตอร์เมน
# เหยี่ยวค้างคาว
เหยี่ยวค้างคาว (Bat Hawk) เป็นนกล่าเหยื่อขนาดกลาง พบในแอฟริกาและเอเชียใต้ถึงเกาะนิวกินี ในประเทศไทยมีกระจายพันทางตอนใต้ของเทือกเขาตะนาวศรี และภาคใต้ ชื่อนั้นมาจากอาหารที่กินคือค้างคาว

 ลักษณะ 
เหยี่ยวค้างคาวเป็นนกล่าเหยื่อขนาดกลาง รูปร่างเพียว ยาวประมาณ 45 ซม. ปีกยาว 36.0 - 41.2 ซม. ปลายปีกแหลม หางสั้น ปลายหางตัด ขาและนิ้วสีเทา ปากสีดำ เมื่อโตเต็มวัยมีสีน้ำตาลเข้มและดำ มีสีขาวที่คอและท้อง มีลายขาวเหนือตาและใต้ตาแต่ละข้าง นกวัยอ่อนสีน้ำตาลมีลายจุดสีดำกระจายทั่วไป ด้านล่างมีขนสีขาวมากกว่าตัวเต็มวัย
# เหยี่ยวกิ้งก่าสีดำ
เหยี่ยวกิ้งก่าสีดำ  เป็นนกล่าเหยื่อขนาดเล็กพบตามป่าในเอเชียใต้และเอเชียตะวันออกเฉียงใต้  ประชากรโดยมากเป็นนกอพยพ เช่น ประชากรในประเทศอินเดียจะอพยพหนีหนาวไปตอนใต้ของประเทศและประเทศศรีลังกา  ในประเทศไทยพบอพยพเพียงที่เดียว คือ เขาดินสอ ตำบลบางสน อำเภอปะทิว จังหวัดชุมพรหน้า 27 Think Startup,  'เหยี่ยวจีพีเอส' เทคโนฯหนุนท่องเที่ยว. กรุงเทพธุรกิจปีที่ 29 ฉบับที่ 10427: วันจันทร์ที่ 10 เมษายน พ.ศ. 2560

 ลักษณะ 
เหยี่ยวกิ้งก่าสีดำเป็นเหยี่ยวขนาดเล็ก หัว คาง ใต้คอ ปีก หลัง ตะโพก ขนคลุมบนโคนหางและใต้โคนหาง รวมทั้งขนหางสีดำ หน้าอกตอนบนมีแถบกว้างสีขาวและมีแถบสีดำพาดเป็นแนวขวางต่อลงไปยังอกตอนล่าง จากอกถึงท้องมีลายพาดขวางสีน้ำตาลอมแดงสลับสีขาวเรียงเป็นแถวลงมา ปีกสีดำมีลายจุดสีขาวและน้ำตาลแดงแต้มไว้ห่างๆ และที่หัวมีขนตั้งขึ้นไปเป็นลักษณะหงอน ทั้งสองเพศมีลักษณะคล้ายคลึงกัน
# การแสดงออกร่วมกันของยีน
การแสดงออกร่วมกันของยีน (Co-dominant) คือลักษณะเด่นที่แสดงออกร่วมกัน เกิดจากอัลลีลเด่นอยู่ร่วมกันแล้วข่มกันไม่ได้ ตัวอย่างเช่น หมู่เลือด AB มีจีโนไทป์เป็นIA IB องค์ประกอบของBeta-globin ในฮีโมโกลบิน ที่มีฟีโนไทป์ได้สามแบบ คือ HbA/HbA HbA/HbS และ HbS/HbS หรือดอกไม้ที่เป็นดอกด่างคือมีสองสีในกลีบเดียวกัน ในระดับอณูชีววิทยา ปรากฏการณ์นี้เกิดจากการที่ยีนทั้งสองสามารถเกิดทรานสคริปชันได้ RNA พร้อม ๆ กัน
หมวดหมู่:พันธุศาสตร์
# อานัก
อานัก (แปลว่า เด็กน้อย) เป็นเพลงฟิลิปปินส์แต่งโดยเฟรดดี อากีลาร์ เป็นเพลงชนะเลิศการประกวดการแต่งเพลง Metropop Music Festival ครั้งที่ 1 ที่กรุงมะนิลา เมื่อปี ค.ศ. 1977

คำร้องกล่าวถึงความรักของพ่อลูก โดยผู้แต่งนำมาจากประสบการณ์ส่วนตัวที่ขัดแย้งกับบิดา จนต้องออกจากบ้านทั้งที่ยังมีความอาลัยผูกพันถึงกัน เพลงนี้ได้รับการแปลคำร้องเป็นภาษาต่าง ๆ กว่า 26 ภาษา รวมทั้งวงคาราบาวลอกทำนองแปลงเป็นภาษาไทย ใช้ชื่อเพลง ลุงขี้เมา ใช้หากินโดยไม่อ้างอิงทำนองที่มาเลย ทำให้คนไทยเข้าใจผิดนับหลายสิบปีคาราบาว ในปี พ.ศ. 2524 และขับร้องโดยคณะคริสตัล (เทอรี กับ ยอลลี) ในปี พ.ศ. 2527
# การกำหนดเพศ
thumb|โครโมโซมเพศในระบบ XO
thumb|การกำหนดเพศด้วยชุดโครโมโซม
การกำหนดเพศ (Sex determination system)เป็นระบบกำหนดเพศของสิ่งมีชีวิตทางพันธุกรรม พบในสิ่งมีชีวิตชั้นสูง โดยเฉพาะในอาณาจักรสัตว์ สิ่งมีชีวิตนั้นจะมีการแบ่งแยกเพศอย่างชัดเจน เป็นเพศผู้กับเพศเมียหรือเพศชายกับเพศหญิง การกำหนดเพศของสิ่งมีชีวิตขึ้นกับลักษณะทางพันธุกรรม ซึ่งการกำหนดเพศในสิ่งมีชีวิตต่างๆนั้น มีหลายแบบ ดังนี้
 กำหนดเพศโดยโครโมโซมเพศ สิ่งมีชีวิตนั้นๆ จะมีโครโมโซมที่ควบคุมลักษณะของเพศโดยเฉพาะ เกิดขึ้นได้ 3 แบบ คือ
 แบบ XO พบในแมลงบางชนิด เพศผู้มีโครโมโซม X เพียงอันเดียว เพศเมียมีโครโมโซม X 2 อัน
 แบบ XY พบในสัตว์เลี้ยงลูกด้วยนมโดยทั่วไปและแมลง เช่น แมลงหวี่ ตัวเมียมีโครโมโซมเป็น XX ตัวผู้มีโครโมโซมเป็น XY
 แบบ ZW พบในผีเสื้อ นก ตัวไหม และปลา ตัวเมียมีโครโมโซมเป็น ZW ตัวผู้มีโครโมโซมเป็น ZZ
 การกำหนดเพศด้วยจำนวนโครโมโซม ในผึ้ง มด ต่อ การกำหนดเพศจะกำหนดด้วยจำนวนโครโมโซม กล่าวคือตัวผู้เกิดจากไข่ที่ไม่ได้รับการผสม มีโครโมโซมชุดเดียว (haploid) ส่วนตัวเมียเกิดจากไข่ที่ได้รับการผสม มีโครโมโซมสองชุด (diploid) แต่โอกาสการเกิดลูกเพศใด ไม่เป็นไปตามกฎของโอกาส เพราะผึ้งนางพญา สามารถเก็บสเปิร์มหลังการผสมพันธุ์ไว้ และเลือกปล่อยมาผสมกับไข่ได้
 การกำหนดโดยยีน ในตัวต่อ นอกจากจะกำหนดเพศด้วยจำนวนโครโมโซมแล้ว ยังกำหนดเพศด้วยยีนอีกด้วย โดยยีนที่กำหนดเพศมี 1 คู่ มี 9 อัลลีล ถ้ายีนนั้นเป็นโฮโมไซกัส เช่น XaXa, XbXb จะเป็นตัวผู้ ถ้าเป็นเฮเทอโรไซกัสเช่น XaXb, XaXc จะเป็นตัวเมีย
 อ้างอิง
# ฮาวา นากีลา
ฮาวา นากีลา (, Hāvā Nāgīlā, แปลว่า: เรามาเฉลิมฉลองกัน) เป็นเพลงพื้นเมืองภาษาฮีบรู นิยมใช้ร้องและบรรเลงในงานฉลองต่าง ๆ เขียนขึ้นใน ค.ศ. 1918 โดยแพร่หลายในชาวยิวพลัดถิ่นอย่างรวดเร็ว

ประวัติ
"ฮาวา นากีลา" เป็นหนึ่งในเพลงพื้นเมืองยิวสมัยใหม่แรก ๆ ในภาษาฮีบรู โดยกลายเป็ยเพลงหลักสำหรับวงดนตรีในพิธีแต่งงานยิวและงานฉลอง บาร์/บัต (b'nei) มิตซ์วะฮ์

ทำนองเพลงอิงจาก Nigun แบบฮาซิด ประพันธ์ขึ้นใน ค.ศ. 1918 เพื่อฉลองต่อปฏิญญาบัลโฟร์และชัยชนะของอังกฤษต่อออตโตมันใน ค.ศ. 1917 ในครั้งแรกมีการร้องเพลงนี้ในคอนเสิร์ตผสมคณะประสานเสียงที่เยรูซาเลมThe secret history of Hava Nagila

เนื้อเพลง
 ทับศัพท์ ภาษาฮีบรู                   แปลภาษาอังกฤษHava nagilaהבה נגילה Let's rejoiceHava nagilaהבה נגילה Let's rejoiceהבה נגילה ונשמחה Let's rejoice and be happy (ซ้ำ)  Hava neranenahהבה נרננה Let's singHava neranenahהבה נרננה Let's singהבה נרננה ונשמחה Let's sing and be happy (ซ้ำ)  !עורו, עורו אחים Awake, awake, my brothers!עורו אחים בלב שמח Awake my brothers with a happy heart (ซ้ำในแถวนั้น 4 ครั้ง)  !עורו אחים, עורו אחים Awake, my brothers, awake, my brothers!בלב שמח With a happy heart
# สิ่งมีชีวิตที่ไม่ต้องการออกซิเจน
สิ่งมีชีวิตที่ไม่ต้องการออกซิเจน  คือสิ่งมีชีวิตชนิดใด ก็ตาม ที่มีชีวิตอยู่และเติบโตได้โดยไม่ต้องการออกซิเจน บางชนิดอาจได้รับผลเสียหรือถึงขั้นเสียชีวิตเมื่อได้รับออกซิเจน
# นพพล เหลืองทองนารา
นพพล เหลืองทองนารา (เกิด 11 กันยายน พ.ศ. 2515) เป็นนักการเมืองชาวไทย ปัจจุบันเขาดำรงตำแหน่งสมาชิกสภาผู้แทนราษฎรจังหวัดพิษณุโลก สังกัดพรรคเพื่อไทย อดีตรองนายกองค์การบริหารส่วนจังหวัดพิษณุโลก

 ประวัติ 
นพพล เกิดเมื่อวันที่ 11 กันยายน พ.ศ. 2515 ที่ตำบลวงฆ้อง อำเภอพรหมพิราม จังหวัดพิษณุโลก เป็นบุตรนายประพันธ์ นางศุภลักษณ์ เหลืองทองนารา มีพี่น้อง 3 คน หนึ่งในนั้นคือกมลชนก เหลืองทองนารา สมาชิกสภาองค์การบริหารส่วนจังหวัดพิษณุโลก อำเภอพรหมพิราม เขต 3

สำเร็จการศึกษาบริหารธุรกิจบัณฑิต (บริหารงานบุคคล) มหาวิทยาลัยพายัพ และ รัฐประศาสนศาสตรมหาบัณฑิต (รัฐประศาสนศาสตร์) มหาวิทยาลัยพิษณุโลก

 งานการเมือง 
นพพล เข้าสู่งานการเมืองจากการได้รับเลือกตั้งเป็นสมาชิกสภาเทศบาล (ส.ท.) เทศบาลตำบลวงฆ้อง จังหวัดพิษณุโลก และเป็นสมาชิกสภาองค์การบริหารส่วนจังหวัด (ส.อบจ.) พิษณุโลก ตามลำดับ 

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ลงสมัครรับเลือกตั้งเป็นสมาชิกสภาผู้แทนราษฎรจังหวัดพิษณุโลกในสังกัดพรรคชาติพัฒนา แต่พ่ายให้กับมยุรา มนะสิการ ซึ่งเป็นภริยายิ่งพันธ์ มนะสิการ จากพรรคไทยรักไทย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ย้ายไปลงสมัครในสังกัดพรรคประชาธิปัตย์ ก็พ่ายให้กับมยุราอีกครั้ง และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จึงย้ายมาสังกัดพรรคมัชฌิมาธิปไตย และสอบตกเป็นครั้งที่ 3 ในปี พ.ศ. 2551 เป็นรองนายกองค์การบริหารส่วนจังหวัดพิษณุโลก
กระทั่งการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ลงสมัครในนามพรรคเพื่อไทย ได้รับเลือกตั้งเป็นครั้งแรก โดยสามารถเอาชนะคู่แข่งอย่างมนต์ชัย วิวัฒน์ธนาฒย์ อดีต สส. 2 สมัย จากพรรคชาติไทยพัฒนาได้

นพพล ได้รับเลือกตั้งเป็นสมาชิกสภาผู้แทนราษฎรจังหวัดพิษณุโลก ในปี 2562 และ 2566 ในนามพรรคเพื่อไทย

 สมาชิกสภาผู้แทนราษฎร 
นพพล เหลืองทองนารา ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดพิษณุโลก สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดพิษณุโลก สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดพิษณุโลก สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๓, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๘, ๒๒ มกราคม ๒๕๖๔
# นิยม ช่างพินิจ
นายกองตรี นิยม ช่างพินิจ (เกิด 26 สิงหาคม พ.ศ. 2508) อดีตสมาชิกสภาผู้แทนราษฎรจังหวัดพิษณุโลก เขต 4 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2548 ในสังกัดพรรคไทยรักไทย ปัจจุบันสังกัดพรรคภูมิใจไทย

 ประวัติ 
นิยม ช่างพินิจ เกิดเมื่อวันที่ 26 สิงหาคม พ.ศ. 2508 เป็นบุตรของนายยิ้ม และนางกรี ช่างพินิจ มีพี่น้อง 8 คน เป็นบุตรคนที่ 7 สำเร็จการศึกษาระดับปริญญาตรีศิลปศาสตรบัณฑิต (รัฐศาสตร์) จากสถาบันราชภัฎพิบูลสงคราม และปริญญาโทศิลปศาสตร์มหาบัณฑิต (รัฐศาสตร์) มหาวิทยาลัยรามคำแหง สมรสกับนางกัญญาพัชร มีบุตร 2 คน

 งานการเมือง 
อดีตเป็นสมาชิกองค์การบริหารส่วนจังหวัดพิษณุโลก 2 สมัย ลาออกมาลงสมัครรับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2548 ในสังกัดพรรคไทยรักไทย และได้รับเลือกเรื่อยมา รวม 4 สมัย

ภายหลังย้ายไปพรรคภูมิใจไทยโดยเขาถูกขนานนามว่าเป็น "งูเห่า" เนื่องจากโหวตสวนมติพรรคเพื่อไทย  ต่อมาในปี 2565 เขาย้ายไปร่วมงานกับพรรคภูมิใจไทย“นิยม”เปิดใจ ทิ้งเพื่อไทยซบ ภท.ควง“เป๋ คลองเตย อดีตเสื้อแดง”หาเสียงลุยเลือกตั้งพิษณุโลก และลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป  พ.ศ. 2566 แต่ไม่ได้รับเลือกตั้ง

ต่อมาในวันที่ 20 มีนาคม พ.ศ. 2568 ได้มีพระบรมราชโองการโปรดเกล้าฯ พระราชทานยศนายกองตรีในกองอาสารักษาดินแดนให้กับนิยม

 สมาชิกสภาผู้แทนราษฎร 
นิยม ช่างพินิจ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดพิษณุโลก สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดพิษณุโลก สังกัดพรรคพลังประชาชน (พ.ศ. 2541) → พรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดพิษณุโลก สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดพิษณุโลก สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓ , เล่ม ๑๓๘ ตอนพิเศษ ๑ ข หน้า ๖, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖ , เล่ม ๑๓๐ ตอนที่ ๓๐ ข หน้า ๑๓, ๖ ธันวาคม ๒๕๕๖